ARISTOTELIS 
DE ANIMALI BVS HISTORIAE 
LIBER IV. 
C A P. L 
Sanguine concretorum partes animalium quae vni- 
cuique generi essent cum communes tum propriae, 
vel e similibus vel dissimilibus inter se particulis 
constantes, et interiores et exteriores, superioribus 
libris enarratae sunt. De iis igitur animalibus, 
quae non sunt sanguine constituta, deinceps di¬ 
cendum est. Eorum genera plura sunt: vnum, 
quod appellant mollusca. Eiusmodi sunt, quae 
cum careant sanguine, extrinsecus habent carni- 
forme corpus, intus autem firmum, quemadmo¬ 
dum ea quoque, quae sunt sanguine composita: 
quale est sepiarum genus. Alterum est crustato- 2 
rum: haec firmas partes suas extimas habent, in¬ 
tus autem carneam mollitiem. Partes quoque illae 
